ย่าของผมหัวใจหยุดเต้น20นาที ปั้มขึ้นมาได้ แล้วย่าของผมก็เคยฟื้นมาตอนนำไปตรวจสมอง และตอนนอนพักในห้องไอซียูย่าของผมก็ลืมตาขึ้นมาอีก ป้าถามว่าจำป้าได้ไหม ถ้าจำได้ให้กระพริบตา ย่าของผมก็กระพริบตา หลังจากนั้นก็เหมือนจะลืมตาแต่ลืมไม่ขึ้น ร่างกายตอนนี้ปกติทุกอย่าง อวัยวะปกติทุกอย่าง รับอาหารได้ ถ่ายปกติ ขยับขา แขน ตัว ปาก ได้ เวลาเอามือเกาเท้าย่า ย่าก็ขยับเท้าได้ ม่านตาดี มีขยับตา อยากทราบว่าทำไมย่าของผมยังไม่ฟื้น
สวัสดีครับ หลังจากที่ผู้ป่วยฟื้นจากอาการหัวใจหยุดเต้น โดยทั่วไป สมองจะขาดเลือดและออกซิเจนไปเลี้ยงชั่วคราว การทำงานของสมองจึงขาดประสิทธิภาพไป จึงอาจทำให้ระดับการรู้ตัวของผู้ป่วยลดน้อยลงเป็นธรรมดาครับ ซึ่งควรให้เวลาย่าพักผ่อนก่อนดีกว่าครับอย่างไรก็ดี ถ้าตอนนี้ ย่าพอจะขยับอวัยวะส่วนอื่นๆได้ ก็แสดงว่าสมองก็คงเริ่มค่อยๆกลับมาทำงานได้แล้ว แต่หลายครั้ง ผู้ป่วยอาจจะเพลียจากโรคที่เกิดขึ้น จึงอาจจะยังไม่ตื่นตัวเหมือนเคยครับสุดท้ายนี้ ขอให้ให้เวลาย่าพักให้เต็มที่ดีกว่าครับ และให้ติดตามอาการกับแพทย์ผู้รักษา เพราะอาจต้องใช้เวลาหลายวันกว่าอาการทางสมองจะกลับมาปกติ แต่ถ้าหากผ่านช่วงเวลาที่หัวใจหยุดเต้นมาได้ ก็ถือว่าโชคดีมากแล้วครับ ขอเป็นกำลังใจให้ครับ